REGOLAMENT TAL-KUMMISSJONI (KE) Nru 944/2005
tal-21 ta' Ġunju 2005
li jisspospendi l-applikazzjoni ta' ċerti dispożizzjonijiet tar-Regolament (KE) Nru 331/2005
IL-KUMMISSJONI TAL-KOMUNITAJIET EWROPEJ,
Wara li kkunsidrat it Trattat li waqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organiżazzjoni komuni tas-suq fir-rigward tal-ħalib u l-prodotti tal-ħalib (1),
Wara li kkunsidrat ir-Regolament tal-Kummissjoni (KE) Nru 331/2005 tal-25 ta' Frar 2005 li jiddetermina l-għajnuna msemmija fir-Regolament tal-Kunsill (KE) Nru 1255/1999 għall-ħażna privata tal-butir u l-krema u b'deroga mir-Regolament (KE) Nru 2771/1999 (2), u partikolarment l-Artikolu 1(3) tiegħu,
Billi:
(1)
L-applikazzjonijiet għall-kuntratti tal-ħażna privata, stipulati fl-Artikolu 1(1)(b) tar-Regolament (KE) Nru 331/2005, jammontaw għal 110 000 tunnellata.
(2)
Billi din il-kundizzjoni ġiet sodisfatta, l-applikazzjoni tal-paragrafi 1(b) u 2 tal-Artikolu 1 ta' dak ir-Regolament għandha tkun sospiża,
ADOTTAT DAN IR-REGOLAMENT:
Artikolu 1
L-applikazzjoni tal-paragrafi 1(b) u 2 tal-Artikolu 1 tar-Regolament (KE) Nru 331/2005 hija sospiża minn 23 ta' Ġunju 2005.
Artikolu 2
Dan ir-Regolament għandu jidħol fis-seħħ minn jum il-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 21 ta' Ġunju 2005.